cyanic-selkie/wikianc huggingface dataset:
Clemens Brentano
Brentano studerte i Halle og Jena, og bosatte seg senere i Heidelberg, Wien og Berlin. Han var en nær venn av Christoph Martin Wieland, Johann Gottfried von Herder, Johann Wolfgang von Goethe, Friedrich Schlegel, Johann Gottlieb Fichte og Ludwig Tieck.
I 1801 flyttet han til Göttingen, og ble kjent med Achim von Arnim. I 1804 flyttet han igjen til Heidelberg og arbeidet med Arnim med Zeitungen für Einsiedler og Des Knaben Wunderhorn. I årene mellom 1808 og 1818 levde han mest i Berlin, og fra 1819 til 1824 i Dülmen i Westfalen.
Til hans tallrike søsken hørte Bettina Brentano, Georg Brentano, Christian Brentano, Sophie Brentano, Ludovica Brentano («Lulu»), Kunigunde Brentano («Gunda»), som var gift med den romantiske rettsteoretikeren Friedrich Carl von Savigny, samt Magdalene («Meline») Brentano (gift von Guaita).
Monica Mæland
Monica Mæland (født 6. februar 1968) er en norsk advokat og politiker (H). Hun var justis- og beredskapsminister i Erna Solbergs regjering fra januar 2020 til oktober 2021. Etter at hun gikk ut av regjering ble hun partner i advokatfirmaet Schjødt. Hun ble 2. januar 2023 administrerende direktør i Bergen Næringsråd.
Tidligere har Mæland vært kommunal- og moderniseringsminister i Solberg-regjeringen fra 2018 til 2020, og næringsminister fra 2013 til 2018. Mæland var byrådsleder i Bergen fra 2003 til hun gikk inn i regjering i 2013.
Bakgrunn
Mæland er født i Bergen og oppvokst i Arendal. Hennes foreldre var typograf Otto Helge Mæland (1945-2019) og hjemmehjelp Åshild Myreng (1948-2000). Hun er utdannet cand.jur. fra Universitetet i Bergen fra 1994, og har drevet egen advokatpraksis. Hun er gift med Tom Schmidt Mæland, og sammen har de to barn.
Politisk karriere
Monica Mæland ble innvalgt i Bergen bystyre første gang i 1999.
I valgperioden 1999–2003 var hun kommunalråd og nestleder for Høyres bystyregruppe. Som kommunalråd ledet hun bystyrets komite for miljø og byutvikling (2000-2001 og 2003) og bystyrets komite for finans, kultur og næring (2002).
I valgperioden 2003–2007 var hun byrådsleder for byrådet Mæland I, et mindretallsbyråd bestående av Høyre, Kristelig Folkeparti og Venstre, støttet av Fremskrittspartiet.
I valgperioden 2007–2011 var hun byrådsleder for byrådet Mæland II, et flertallsbyråd bestående av Høyre, Kristelig Folkeparti og Fremskrittspartiet.
I valgperioden 2011–2015 var hun byrådsleder for byrådet Mæland III, et flertallsbyråd bestående av Høyre, Kristelig Folkeparti og Fremskrittspartiet, frem til hun ble utnevnt til næringsminister i den nye borgerlige regjeringen etter stortingsvalget 2013 16. oktober 2013. Hun overlot da byrådslederjobben til Ragnhild Stolt-Nielsen (H).
Mæland var fra 2007 leder av Kommunenes Sentralforbunds storbynettverk, som består av de åtte største bykommunene i landet, og styreleder for Vest-Norges Brusselkontor.
Den 9. mai 2010 ble Monica Mæland valgt til medlem av arbeidsutvalget i Høyres Hovedorganisasjon.
Den 13. april 2011 ble hun valgt til styreleder i Bergensalliansen.
Mæland blir sett på som en sentral støttespiller for Erna Solberg, og Solberg viser stadig ny tillit til Mæland. Regjeringen blir gjenvalgt, og Mæland fortsetter i sin post. I 2018 ble hun ny kommunal- og regionalminister da Venstre gikk inn i regjeringen. I 2019, da Høyre mistet statsråder fordi KrF gikk inn i regjering, beholdt hun sin posisjon. I 2020, da FrP gikk ut av regjeringen, ble Mæland den første justisministeren fra Høyre siden Else Bugge Fougner i Syse-regjeringen.
Skoleoppussing
Monica Mæland erklærte før valget i 2007 at skole skulle være den viktigste saken i den kommende valgperioden. Byrådet bevilget 415 millioner kroner til oppussing av skolebygg i Bergen i 2009 og 2010.
Bybanen
Bygging av en bybane i Bergen er en del av samferdselspakken Bergensprogrammet, og det største samferdselsprosjektet internt i Bergen kommune noen gang. Vedtak om bygging av bybane ble fattet av bystyret i Bergen i 2000, og Bergensprogrammet ble tatt inn i Nasjonal transportplan i 2002. Monica Mælands første byråd sendte bompengesøknad for finansiering av Bergensprogrammet til Stortinget, og arbeidet startet i januar 2008. Bybanens første byggetrinn, traseen mellom Bergen sentrum og Nesttun, åpnet 22. juni 2010. Mælands andre byråd har sendt søknad om videre finansiering av bybanens andre byggetrinn, fra Nesttun til Rådal og Lagunen kjøpesenter.
Popularitet
Ved valget i 2011 fikk Monica Mælands parti Høyre 35,2 prosent av stemme, en fremgang på 8,4 prosentpoeng. I en meningsmåling publisert i lokalavisen BA på valgdagen svarte 56,7 prosent av respondentene at de ville ha Monica Mæland som byrådsleder, en fremgang på nesten 20 prosentpoeng sammenlignet med en tilsvarende måling som ble publisert ved valget fire år tidligere.
En meningsmåling utført av TNS Gallup for Bergensavisen 4. september 2007 viste at Monica Mæland var den mest populære byrådslederkandidaten i Bergen. 37 prosent av velgerne ønsket Mæland som byrådsleder, mens tilsvarende tall for hennes motkandidat Terje Ohnstad fra Arbeiderpartiet var 15,7 prosent.
Mæland har svært høy oppslutning blant Bergen Høyres egne velgere. Ved valget i 2007 ble hun kumulert av 6.169 velgere, tilsvarende 29,5 prosent av velgerne.
30. juni 2010 publiserte BA en meningsmåling hvor Bergen Høyre fikk en oppslutning på 38,1 prosent, som er 11,8 prosentpoeng mer enn hva partiet oppnådde ved valget i 2007. Ifølge lederen i Bergen Høyre, Harald Victor Hove, skyldes den økte oppslutningen en kombinasjon av Høyres fremgang nasjonalt og byrådsleder Monica Mælands lokale popularitet.
Regjeringsmedlem
Monica Mæland satt i Erna Solbergs regjering siden den tiltrådte 16. oktober 2013 til den gikk av 14. oktober 2021.
Mojmír Stuchlík
Mojmír Stuchlík (født 30. juni 1930 i Bítouchov, død 10. september 2016 i Semily) var en tsjekkisk skihopper som konkurrerte for Tsjekkoslovakia. Han representerte Dukla Liberec. Han deltok i den tysk-østerrikske hoppuka i 1955/56 og 1956/57, og ble nummer 31 og 37 sammenlagt (etter nåværende regler). Han ble nummer 2 i Bischofshofen 8. januar 1956. I OL i Cortina d'Ampezzo i 1956 ble han nummer 28.
Spångsholm
Spångsholm er et tettsted i Mjölby kommune i Östergötlands län i Östergötland i Sverige. I 2010 hadde tettstedet 408 innbyggere.
Roswell High:The Watcher
Roswell High: The Watcher er fjerde bok i en serie på 10 bøker skrevet av Melinda Metz. TV-serien Roswell er basert på denne bokserien. The Watcher er foreløpig ikke oversatt til norsk.
Handling
«Max» er døende. Ingen vil tro på det, men han vet det er sant. Og mens enden nærmer seg, er det bare en ting han klarer å tenke på; Hvem vil beskytte «Liz» når han ikke er der?
«Liz» kan ikke utstå å se at «Max» lider. Hun prøver å finne en måte å redde ham på. Men den eneste måten hun kan hjelpe «Max» på, er ved å risikere sitt eget liv. Er hun villig til å dø for sin elskede?
Kwadwo Asamoah
Han ble tatt ut til Fotball-VM 2010 i Sør-Afrika.
Vikings (album)
Vikings er et musikkalbum med Vikings, utgitt i 1975.
Williams County (Nord-Dakota)
Williams Countys totale areal er 5,563 km² hvorav 201 km² er vann. I 2006 hadde fylket 19,456 innbyggere og administrasjonssenteret ligger i byen Williston som også er fylkets største by.
Fylket ble opprettet 2. mars 1891 fra hele områdene til de to fylkene Buford og Flannery og fikk fulle rettigheter (organisert) 8. desember 1891.
Wiggo Norseth
Wiggo Norseth (født 2. januar 1969 på Rena ) er en norsk handikappidrettsutøver som driver med langrenn, skiskyting og kjelkehockey.
Som langrennsutøver vant han 4 gull under Paralympics 1994 på Lillehammer.
Han begynte med kjelkehockey i 2004, og debuterte to år senere på det norske landslaget, i treninglandskamper mot Canada i november 2006.
Han er utdannet helsefagarbeider og har to barn.
Stephen Ahorlu
Stephen Ahorlu (født 5. september 1985 i Kpandu) er en ghanesisk profesjonell fotballspiller som spiller for den ghanesiske fotballklubben Heart of Lions. Han spiller keeper, og er også en del av.
Han ble tatt ut til Fotball-VM 2010 i Sør-Afrika.
ELO
Elo eller ELO kan sikte til:
Høvåg bru
Høvåg bru er ei buebru i betong på fylkesvei 401 i Lillesand kommune i Agder. Brua krysser Naudesundet vest for Høvåg. Brua er 89,5 meter lang, med hovedspenn 45 meter. Seilingshøyden er ca. 12 meter, og brua har i alt 8 spenn. Den ble åpnet i 1952.
Drohobytsj
Byen hadde i 2018 76,300 innbyggere. De fleste tilhører den ukrainske gresk-katolske kirken, men det er også mange ukrainsk-ortodokse.
Byen nevnes for første gang i et dokument fra 1387. I middelalderen lå slottsborgen Tustan her. Byen lå i denne perioden under Polen. Fra 1772 ble Drohobytsj og Galicia liggende under Østerrike-Ungarn. Etter første verdenskrig ble byen igjen polsk, før den i forbindelse med andre verdenskrig tilfalt Ukraina og Sovjetunionen.
Drohobytsj var hjemmebyen til den kjente jødiske forfatteren og maleren Bruno Schulz, som gjennom hele sitt forfatterskap beskrev sin hjemby, overgangen mellom forskjellige tider, myter og virkelighet. Ivan Franko ble også født i nærheten av Drohobytsj, i landsbyen Nahujevitsji.
Historiske befolkningstall
Kilde:
I 1869 hadde byen 16 880 innbyggere. 28,7% var ukrainere, 23,2% var polakker (romersk-katolske) og 47,7% var jøder. Hendelsene under og etter andre verdenskrig endret byens etniske sammensetning, i 1959 var dette forandret til 70% ukrainere, 22% russere og bare et mindre antall polakker og jøder.
Kaare Skard
Kaare Skard (født 1970 på Ringerike) er en prisbelønt norsk journalist og regissør utdannet ved Mediehøgskolen Gimlekollen.
Karriere
Skard startet sin tv-karriere som reporter og videojournalist i TV 2-Nyhetene fra 1993 til 2001 og var med på oppstarten av Nyhetskanalen på TV 2 fra 2007 til 2008.
Skard debuterte som dokumentarfilmregissør i 2000 med Berserk i Antarktis. Filmen vant flere internasjonale filmpriser og ble solgt til over tjue tv-kanaler i Europa, deriblant BBC og Discovery. Filmen var starten på et langvarig samarbeid mellom Skard og ekspedisjonsleder Jarle Andhøy på flere tv-serier om Berserk.
Fra 2012 til 2015 var Skard reporter i dokumentarmagasinet Vårt lille land på TV 2, ledet av Tonje Steinsland og Gerhard Helskog. Programmet vant i 2013 Gullruten i kategoriene «Beste dokumentar- eller faktaserie» og «Beste nye programserie». I 2011 hadde Skard regi på serien Livet på vent for TV 2, som vant Gullruten i kategorien «Beste nye dokumentarserie», og var nominert i kategorien «Årets nyskaping». Han var også nominert til Gullruten i 2005 som co-regissør for serien Et himla liv for TV 2, i kategorien «Beste nye dokumentarserie». I 2016 mottok han prisen «Beste Dokumentar» under London Motor Film Festival for serien Gatebil for TV 2.
Øvrige produksjoner han har regissert inkluderer Kaldt Kappløp, Savnet med Ola Thune, New Scandinavian Cooking (for amerikanske PBS), Jakten på kjærligheten, Åndenes Makt, Bra godt, Top Gear Norge og Team Solberg.
Europamesterskapet i banesykling
Europamesterskapet i banesykling ble arrangert første gang arrangert for seniorer i 2010 i Pruszków, og arrangeres hvert år. Før 2010 var det kun mesterskap for juniorer og utøvere under 23 år.
Medaljestatistikk
Per 2018
Cool jazz
Bebop inneholdt et eksperimentelt element. En del jazzmusikere tok dette som grunnlag for å utvikle musikken videre, en av stilartene som oppsto var Cool Jazz. Med begrepet «cool» menes musikerens holdning til musikken. I forhold til bebop er Cool Jazz mer introvertert og bygger på et intellektuelt kunstbegrep. De fleste cool-musikerne hadde universitets- eller konservatoriumsutdannelse og betraktet sin musikk først og fremst som musikk til å høre på, dvs. kunstmusikk. Cool jazz orienterer seg i retning konsertaktig musikk, den blir spilt med så lite vibrato som mulig og tonen virker renere enn tidligere stiler som forsøkte å etterligne den menneskelige stemme i solospillet.
De første opptakene oppsto på slutten av 1940-tallet med Claude Thornhills orkester.
Et stildannende album er Birth of the Cool av Miles Davis.
Terje Joelsen
Terje Joelsen (født 3. juni 1968) er en norsk tidligere fotballspiller. Joelsen spilte angrep, og huskes best for sin tid i Vålerenga der han fikk kallenavnet «Pitbull-Terje».
Joelsen gikk til Vålerenga fra Ullensaker/Kisa før 1990-sesongen. Etter seks sesonger i VIF-drakta gikk Joelsen til Holter. Joelsen ble Vålerengas toppscorer i 1992 med åtte seriemål.
Hogstad (Mjölby)
Hogstad er et tettsted i Mjölby kommune i Östergötlands län i Östergötland i Sverige. I 2010 hadde tettstedet 241 innbyggere.
The Sins of Thy Beloved
The Sins of Thy Beloved var et Goth metal-band fra Bryne, Norge dannet i november 1996 av Stig Johansen (trommer), Glenn Morten Nordbo (vokal) og Arild Christensen (gitar).
Bandet ble kort tid etter komplettert med Ola Aarrestad (bass), Anita Auglend (vokal) og Ingfrid Stensland (keyboard). På denne tiden gikk bandet under navnet Purgatory. I februar 1997 gikk bandet i studio og gjorde en demo, produsert av Gulleiv Wee.
De skiftet også navn til The Sins Of Thy Beloved og spilte inn minialbumet All Alone i september samme år. Bandet ble raskt svært populært, og de turnerte flittig i de påfølgende årene. For enkelte medlemmer ble det for mye reising, noe som bl.a. medførte at Auglend takket for seg. Det var liten aktivitet rundt bandet etter 2002.
Bandet har ikke vært aktivt siden flere medlemmer forlot bandet. Pete Johansen har siden sluttet for å spille fiolin på flere Tristania- og Sirenia-albumer. Det var rykter i 2007 om at Anita Auglend hadde returnert til bandet, men disse ryktene ble aldri bekreftet.
Til tross for rykter om en gjenforening, har Pete Johansen offisielt sagt at bandet splittet opp i 2013. Samme året startet bandmedlemmene Anders Thue og Stig Johansen bandet Savn med Midnattsol-vokalisten Carmen Elise Espenæs.
Arild Christensen starter bandet RAINAREA i 2016 med Nelly Khosrovyan.
Åtvidabergs FF
Åtvidabergs FF er en svensk fotballklubb i Åtvidaberg. Klubben ble dannet i 1907, og ble svenske mestre i 1972 og 1973, og cupvinnere i 1970 og 1971. Klubben nådde kvartfinalen i Serievinnercupen i 1975, der de ble slått ut av FC Barcelona, og nådd også kvartfinalen i Cupvinnercupen etter at de bl.a. hadde slått ut de regjerende mesterne Chelsea FC. De tapte kvartfinalen mot Dynamo Berlin.
Divide County
Divide Countys totale areal er 3 352 km² hvorav 90 km² er vann. I 2000 hadde fylket 2 283 innbyggere og administrasjonssenteret ligger i byen Crosby som også er fylkets største by.
Fylket ble grunnlagt i 1910 av land som ble skilt fra Williams County og det har kanskje fått sitt navn på grunn av det eller fordi kontinentets vannskille går i fylket som gjør at vannet enten renner til Mexicogulfen eller til Hudson Bay. Det kan også ha å gjøre med at det ligger på grensen mellom Canada og USA.
Norsk-amerikansk forbindelse
64,7% av befolkningen er norskamerikanere noe som er den største prosentandelen i et fylke i hele USA.
Kongressmannen Martin Olav Sabo, som selv hadde norskfødte foreldre, vokste opp på en farm i Divide County.
SEAT Altea
SEAT Altea er en flerbruksbil fra spanske SEAT som ble introdusert i 2004. Modellen er basert på Volkswagen Golf og leveres som 2-seters varebil og 5-seters personbil.
Hovedkonkurrenter til modellen er Ford Focus C-Max og Nissan Note.
SEAT León og SEAT Toledo er basert på samme grunnkonstruksjon som Altea.
Helligdager i Norge
Helligdager i Norge er fastsatt ved lov om helligdager og helligdagsfred og inkluderer alle søndager som helligdager. Tradisjonelt markeres de kristne dagene ved å feire gudstjeneste. Dette er dager for hvile, og de fleste arbeidstakere har fri, og butikker er stengt.
Helligdager
Høytidsdagene 1. mai og 17. mai er røde dager på kalenderen, men er ikke helligdager.
Kjetil Ottersen
Kjetil Ottersen er en norsk gitarist, vokalist, pianist/keyboardist og lydtekniker. Han er kjent fra de to norske doom metal bandene Fallen og Funeral. Han er også produsent og låtskriver.
Mantorp
Mantorp er et tettsted i Mjölby kommune i Östergötlands län i Östergötland i Sverige. I 2010 hadde tettstedet 3 671 innbyggere.
Like ved tettstedet ligger racerbanen Mantorp Park
Holmestrand Museum
Holmestrand Museum er et bymuseum i Holmestrand i Vestfold. Museet ligger i det tidligere rikmannshjemmet Holstgården fra 1756 med inngang mot Nils Kjærgate. Holmestrand museum er et privatmuseum og eies og drives av Holmestrand museumsforening.
Holmestrand Museum viser byens og distriktets utvikling fra 1500-tallet og rommer malerier, modeller og utstyr fra seilskutetida i Holmestrand, foruten de klassiske interiørene Holst-stuen og Graarud-stuen. Museet har kulturhistoriske gjenstander og fotoarkiv etter Louise Wold på rundt 29 000 bilder. Disse oppbevares hos Vestfoldmuseene IKS. Bygningen er et patrisierhus bygget i 1756 av Fredrik Christensen Holst, og var opprinnelig kvadratisk. I 1797 fikk bygningen sin nåværende form, og er idag en av få gjenværende bygninger fra Holmestrands storhetstid. Museet ble opprettet etter Dr. Graaruds død hvor han hadde testamentert 10 000 til Holmestrand by for opprettelse av et museum.
Museet ble opprettet i 1937 og eies og drives av Holmestrand Museumsforening. Holmestrand Museum var i tilknytning til Nord-Jarlsbergmuseene frem til disse ble slått sammen med Vestfoldmuseene.
Riksantikvaren varslet i juni 2011 fredningstiltak av Holstgården. Fra tidligere er kun inngangspartiet mot Niels Kjærsgate fredet.
Hana Mašková
Hana Mašková (født 26. september 1949 i Praha, død 31. mars 1972) var en tsjekkoslovakisk kunstløper som deltok i de olympiske vinterleker 1964 i Innsbruck og 1968 i Grenoble.
Mašková vant en olympisk bronsemedalje i kunstløp under 1968 i Grenoble. Hun kom på tredjeplass i single for damer, bak Peggy Fleming fra USA og Gabriele Seyfert fra Øst-Tyskland.
Mašková omkom i bilulykke i Frankrike i 1972.
Jupiter (gud)
Jupiter var i romersk mytologi gudenes konge, og gud for himmelen og for torden. Han tilsvarer Zevs i gresk mytologi. Romerne kalt ham for Iuppiter (eller Diespiter) Optimus Maximus («Fadergud den beste og største»), og var den fremste guddommen i oldtidens romersk religion. Som beskytter av oldtidens Roma hersket han over lov og orden. Han var den fremste guden i kapitoltriaden (en gruppe på tre guddommer som ble dyrket i et kunstferdig dekorert tempel på Kapitolhøyden i Roma). Hans ektefelle var hans søster Juno og med henne var han far til krigsguden Mars. På det vis er Jupiter bestefar til Romulus og Remus, de legendariske grunnleggerne av Roma. Han er selv sønn av Saturn sammen med sine brødre Neptun (havgud) og Pluto (dødsgud). Han var også bror og ektefelle av grødegudinnen Ceres (datter av Saturn og mor av Proserpina), bror av gudinnen Veritas (datter av Saturn) og far til Merkur, gud for handel og reise.
Etymologi
Iuppiter har sin opprinnelse som en vokativ bestanddel av gammellatinske vokativ *Iou + pater («far») og kom til å erstatte gammellatinske nominativ kasus *Ious. Jove er en mindre vanlig engelsk skrivemåte av Iov-, forstavelsen av det latinske navnet, og benyttes som nå noe gammelmodig utbrudd «By Jove!» Lingvistiske studier har identifisert formen *Iou-pater som avledet fra indoeuropeiske vokative bestanddelen *Dyēu-ph₂ter (nominativ *Dyēus-ph₂tēr i betydningen «O Far Himmel-gud»).
Eldre former av guddommens navn i Roma var Djeus-pater («dag/himmel-far»), deretter Diéspiter. Djeus er den etymologiske ekvivalent til oldtidens greske Zevs og av germanske Zium, genitiv Ziewes, som ble den norrøne guddommen Ty. Den indoeuropeiske guddom er således den gud fra hvor Zevs og den indoariske vediske Dyaus Pita (Dyauṣpitṛ) er avledet fra.
Navnet på guden ble også gitt til planeten Jupiter (den største planeten i solsystemet), og var den opprinnelige navngivingen av den ukedagen som på norsk er kalt Torsdag (etter den norrøne guden Tor) men opprinnelig kalt for Iovis Dies på latin, noe som ga opphavet til deus på portugisisk, jueves på spansk, joi på rumensk, giovedì på italiensk, dijous på katalansk, xoves på galisisk, og joibe på friulisk.
Jupiters epiteter
Jupiter ble gitt mange epiteter (tilnavn) som karakteriserte særegenheter eller aspekter av guddommen.
Nørrebro Teater
Nørrebro Teater ligger i Ravnsborggade 3 i København. Teateret åpnet 7. juni 1886 som serveringsteater i varietélokalet i Store Ravnsborg på en bevilling som ikke tillot forestillinger av lengre varighet enn 45 minutter og kun med et begrenset antall skuespillere. Repertoaret har gjennom tidene hovedsakelig vært i den lettere genre: revy, operette, farser og lystspill. Osvald Helmuth fikk i 1929 sitt store gjennembrudd med Ølhunden glammer av Poul Henningsen. Av andre skuespillere som har hatt sine gjennombrudd på Nørrebros Teater kan nevnes Buster Larsen, Poul Reichhardt og Poul Bundgaard.
I en periode fra 1956 het teateret Det ny Scala.
LOL
LOL er internettsjargong, SMS-språk og et akronym for engelsk laugh out loud eller laughing out loud, på norsk: ler og ler. Uttrykket brukes for å vise at den som skriver oppfatter noe som humoristisk eller morsomt. LOL er internasjonalt anvendt og nyttes i kommunikasjon med korte tekstmeldinger via mobiltelefon eller på internett, uavhengig av brukernes eget språk.
Den 24. mars 2011 ble LOL formelt anerkjent i en oppdatering av Oxford English Dictionary. Lol kan også stå for Lord Of Loser, på norsk: Tapernes Herre.
Malene Schwartz
Malene Schwartz (født 10. august 1936 på Frederiksberg) er en dansk skuespillerinne.
Biografi
Etter sin elevtid på Privatteatrenes teaterskole kom hun i 1957 til Alléscenen, etterfulgt av et par år ved Det Ny Teater en ni år lang tilknytning til Det kongelige Teater. Senere ansatt på Det ny Scala, ABC Teatret, i Cirkusrevyen og i Tivoli, hvor hun fikk mulighet til å utfolde sitt store talent som musikalskuespillerinne, i det klassiske repertoar, i de moderne lystspill og i revysammenheng.
På slutten av 1970-tallet ble hun kjent som Maude Varnæs i tv-serien Matador.
Hun har også vært direktør for Bristol Teatret, Aveny Teatret og Aalborg Teater. Hun er nå direktør for Folketeatret.
I 2000 ble Schwartz utnevnt til ridder av 1. grad av Dannebrogordenen.
Lee Addy
Lee Addy (født 7. juli 1990 i Accra) er en ghanesisk profesjonell fotballspiller som spiller for den serbiske fotballklubben Røde stjerne Beograd. Han spiller forsvar, og er også en del av. Addy har spilt for flere andre klubber i sin karriere, blant annet Tripoli SC fra Libanon.
Han ble tatt ut til Fotball-VM 2010 i Sør-Afrika.
Augustus Raymond Margary
Margary var sønn av en britisk generalmajor, og fikk sin utdannelse i Frankrike, ved Brighton College og ved University College i London. Etter å ha strøket tre ganger på opptaksprøven til utenrikstjenesten bestod han til slutt, og ble sendt ut til den britiske konsulartjeneste i Kina i februar 1867. Han tjenestegjorde i Beijing, Taiwan, Shanghai og Yantai.
Den unge britiske diplomaten ble sendt fra Shanghai gjennom det sørvestlige Kina til Bhamo i Øvre Burma for å være med på å utrede mulige handelsruter fra Britisk India og inn i Kina. Margary brukte seks måneder på å reise den lange veien, og ankom sent i 1874, og møtte oberst l Horace Browne. Da han skulle reise tilbake fikk han høre rykter om at reiseruten ikke lenger var trygg, og valgte en annen vei som førte ham til Tengyue nær Baoshan. Der ble han og hans personlige følge myrdet den 21. februar 1875. ,
Mordene utløste en diplomatisk krise, og Storbritannia benyttet anledningen til å sette Qing-regjeringen under press. Krisen ble først bilagt i 1876, da Thomas Wade og Li Hongzhang undertegnet Chefoo-konvensjonen, som regulerte en rekke saker som ikke hadde noe med mordaffæren å gjøre.
Martin Arup
Martin Thomas Arup (født 26. september 1978 i Höör kommune) er en svensk tidligere ishockeyspiller.
Arup spilte i norske Comet Halden fra 2004 til 2009. Han var blant annet også innom de svenske klubbene Rögle BK og Växjö Lakers, danske Rødovre Mighty Bulls og franske Morzine-Avoriaz-Les Gets.
Arrane Ashoonagh Dy Vannin
«Arrane Ashoonagh Vannin» (engelsk:  O Land of Our Birth) er Mans nasjonalsang. Den er skrevet og komponert av William Henry Gill (1839–1923) og oversettelsen til mansk-gælisk er gjort av John J. Kneen (1873–1939). Nasjonalsangen inneholder åtte vers, men det er bare den første og siste som pleier å bli sunget. Tynwald besluttet den 22. januar 2002 at dette skulle være Mans offisielle nasjonalsang sammen med den britiske God Save the Queen.
Spania under Sommer-OL 1928
Spania under Sommer-OL 1928. Åttiåtte sportsutøvere fra Spania, alle menn, deltok i ni sporter under Sommer-OL 1928 i Amsterdam. Spania kom på delt 24.-plass med en gullmedalje.
Erik Karlsson (fotballspiller)
Erik Karlsson er en svensk tidligere fotballspiller. Karlsson spilte 44 kamper og scoret ett mål for Råå IF i Allsvenskan fra 1950 til 1952.
Ligasystemet i engelsk fotball
Det engelske ligasystemet, også kalt «The Football Pyramid» er betegnelsen nivå 1–24 i engelsk fotball. Det vil altså ta en klubb 23 år å rykke opp til høyeste nivå (Premier League) hvis man spiller i Bristol Downs League Divisjon 4 (laveste nivå), og rykker opp hvert år.
Selve systemet
Tabellen under viser ligasystemets nåværende struktur. For hver divisjon står det offisielle navnet, navn gitt fra sponsoren (som er forskjellig fra originalnavnet) og antall lag i hver divisjon. På nivå 1–8 rykker man direkte opp til nivået over den og rykker ned til den divisjonen rett under den. Under dette nivået bestemmes det individuelt av lokale forbund/fotballkretser. Alle klubbene på nivå 1–4 er 100 % profesjonelle. Klubbene på nivå 1 er med i Premier League og klubbene på nivå 2–4 er med i English Football League. Klubbene på nivå 5–11 er medlem av National League System (NLS, også kalt non-league), og er under direkte jurisdiksjon av The Football Association. Toppnivået (nivå 5) av NLS i kjent som «Step 1» av FA, neste (nivå 6) som «step 2», osv. osv.
Horn (Östergötland)
Horn er et tettsted i Kinda kommune i Östergötlands län i Östergötland i Sverige. I 2010 hadde tettstedet 495 innbyggere.
Margary-affæren
Margary-affæren 马嘉理事件 eller 滇案 er navnet på den krisen i sino-britiske relasjoner som fulgte etter mordet på den britiske embedsmannen Augustus Raymond Margary i 1875.
Den unge britiske diplomaten Augustus R. Margary var blitt sendt fra Shanghai gjennom det sørvestlige Kina til Bhamo i Øvre Burma for å være med på å utrede mulige handelsruter fra Britisk India og inn i Kina. Margary brukte seks måneder på å reise den lange veien, og akom sent i 1874, og møtte oberst l Horace Browne. Da han skulle reise tilbake fikk han høre rykter om at reiseruten ikke lenger var trygg, og valgte en annen vei som førte ham til Tengyue nær Baoshan. Der ble han og hans personlige følge myrdet den 21. februar 1875.
Ouham-Pendé
Ouham-Pendé er et prefektur i Den sentralafrikanske republikk. Det ligger nordvest i landet og grenser til prefekturene Nana-Mambéré, Ombella-Mpoko og Ouham. Det grenser også til landene Kamerun i vest og Tsjad i nord.
Administrativ inndeling
Ouham-Pendé er delt inn i tre underprefekturer.
Cirey
Cirey er en kommune i departementet Haute-Saône i regionen Bourgogne-Franche-Comté i det østlige Frankrike.
Befolkningsutvikling
Antall innbyggere i kommunen Cirey
Sister Act 2 – Back in the Habit (album)
Sister Act 2 – Back in the Habit er et samlealbum med diverse artister, utgitt i 1993.
Folketingsvalget 1998
Folketingsvalget 1998 ble avholdt i Danmark den 11. mars 1998, og valgte representanter til Folketinget for perioden 1998–2001. Valget ble svært jevnt mellom venstre- og høyreblokkene. Grønlands to mandater fordelte seg likt mellom de to blokkene. Færøyenes to mandater ble dermed avgjørende: Borgerlige Óli Breckmann ble gjenvalgt, mens sosialdemokraten Jóannes Eidesgaard vant en knapp seier over borgerlige Edmund Joensen. Mandatfordelingen ble dermed med ett mandats overvekt til venstreblokken. Poul Nyrup Rasmussen (S) kunne fortsette som statsminister.
Gisle Surssons saga
Bakgrunn
Gisle er en historisk person, og sagaen «har et visst historiskt underlag», selv om den litterære bearbeidingen av fortellingen har hentet motiv fra andre sagaer, som Droplaugsønnenes saga. . Gisle skal ha blitt dømt fredløs i 964 eller 965, og drept i 978 eller 979. Dateringen av hendelsene i sagaen kan gjøres med støtte i andre tekster, særlig Ævi Snorra goða og Sagaen om Øyrbyggjene. Skildringen av den fredløse flyktningen kan også være inspirert av hendelser på 1200-tallet: Aron Hjörleivsson, som var i tjeneste hos biskop Gudmund Arason, ble lyst fredløs i 1222.
Sagaen inneholder 29 kvad som angis å være forfattet av hovedpersonen Gisle, i tillegg til noen andre kvad som tillegges andre personer. Det er ofte uoverensstemmelser mellom prosatekstens fortelling og det hendelsesforløpet som ligger eksplisitt og implisitt i kvadene. Man kan anta at forfatteren av sagaen har vært seg bevisst disse ulikhetene, og at det er en villet forskjell mellom den folkloristiske tradisjonsfortellingen som er overlevert i kvadene, og den forfatterskapte prosateksten. Kvadenes autentisitet er imidlertid et annet spørsmål; det er pekt på at flere av dem «förefalla vara radikalt omdiktade eller nydiktade av en kristen skald, som har berikat dem med kontinentala 1100-talsidéer, medan mycket annat i strofernas stoff och form står i god samklang med vad man tror sig veta om 970-talet».
Forfatteren omtales også som en «bevisst forfatter som brukte romantekniske virkemidler» ; Vera Henriksen peker både på gjentatt bruk av «tretalls-loven» og på naturskildringer som skaper stemninger for å varsle forestående hendelser.
Et annet tema er koblingen mellom sagaen og heltediktene i Den eldre Edda; Gisle sammenligner sin søster med Gudrun Gjukadotter, som var Sigurd Fåvnesbanes hustru. Henriksen mener at det er grunn til å studere parallellene mellom kvinnenes roller i Sigurddiktningen og i Gísla.
Sagaen er nedskrevet i en kristen tid, og gjenspeiler etiske normer fra en førkristen tid. Theodore Anderson følger opp sammenligningen med Sigurdkvadene, og peker på at forholdet mellom skjebnebestemte handlinger og frie valg er et nøkkeltema i sagaen:
Handlingsreferat
Beretningen begynner i Surnadal på Nordmøre på den tida da Håkon den gode Adalsteinsfostre var konge i Norge. Vi hører om en mann som heter Torbjørn; han har tre sønner – Torkjell, Gisle og Are, og ei datter – Tordis. De tre eldste bor hjemme, mens Are vokser opp hos en onkel.
Gisle gjør seg til drapsmann i ung alder, da han hogger ned en mann ved navn Bård, som han mistenker for å stå i med søstera. Bård var venn av Torkjell, og drapet gjør at forholdet mellom brødrene aldri blir som før. Dessuten har den drepte mektige venner som er ute etter å hevne han. Ei natt setter de fyr på huset til Torbjørn. Torbjørn og familien kommer seg levende ut av den brennende bygningen ved å dyppe bukkeskinn i kar med surmyse som de har stående, og bruker disse som skjold mot varmen. Etter denne hendinga får Torbjørn tilnavnet Sur – og hans sønn blir således Gisle Sursson.
Etter at Gisle og mennene hans har tatt en grundig hevn over fiendene sine, finner familien det best å emigrere til Island. De rydder seg garder på Nordvest-Island. Tordis blir gift med en mann som heter Torgrim, og de slår seg ned på en gard som heter Sæbol. Torkjell og Gisle bor på nabogarden Hol. Torkjell gifter seg med Åsgjerd; Gisle med Aud. Snart oppstår det et varmt vennskap mellom Gisle og Vestein, bror til Aud.
En vår drar Torgrim, Torkjell, Gisle og Vestein til tings med mange menn og flott utstyr. En mann på tinget lar falle et ord om at det om et par års tid ikke vil være like godt samhold mellom de fire som det er nå. For å gjøre spådommen til skamme arrangerer Gisle et ritual der de skal blande blod og sverge brorskap. Men da de skal ta hverandre i hendene og sverge, rykker Torgrim brått og uforklarlig til seg handa. Svogerne Torkjell og Gisle kan han alltids binde seg til, men Vestein kjenner han ingen forpliktelse mot. Da gjør Gisle det samme – rykker handa vekk og sier: «eg skal ikkje binde meg i skyldnad til den mann som ikkje vil gjere det med Vestein, mågen min». Resten er skjebne. Etter dette går Torkjell og Torgrim sammen om å utstyre et skip for å dra til Norge. Også Gisle og Vestein slår seg sammen og driver handel i Danmark, Norge og England. Etter ei tid er Torgrim tilbake på Sæbol, Torkjell og Gisle på Hol, mens Vestein er fremdeles utenlands.
Torkjell vil ikke eller kan ikke være Gisles likemann i drifta på Hol; han er på mange vis en lite handlekraftig mann. En dag mens alle mannfolka er ute i slåtten, legger han seg til inne, og overhører da en samtale mellom Åsgjerd og Aud, der det kommer fram at Åsgjerd har et godt øye til Vestein. Noe seinere forlanger Torkjell skifte med Gisle, og flytter fra garden ned til Torgrim på Sæbol.
Ved juletider forberedes store gjestebud både på Hol og Sæbol. En av forberedelsene som foregår på Sæbol er at Torkjell og Torgrim stenger seg inne i smia sammen med en berykta trollmann og smed som heter Torgrim Nev. Der tar de fram et gammelt sverd – Gråsida – som Torkjell har arva, og som har den egenskapen at det gir seier til den som bærer det i strid. Det smis nå om til et spyd.
Da det ryktes at Vestein er kommet til landet, prøver Gisle å hindre at han kommer til Hol, men for seint. Ikke lenge etter at Vestein er kommet, blir han funnet drept om natta, med spydet Gråsida stående i brystet. Gisle drar spydet ut av brystet hans, og har dermed tatt på seg forpliktelsen med å hevne mannen. Han tenker straks at morderen må være kommet fra Sæbol, og mistanken bekreftes ved ord som Torgrim seinere lar falle.
En natt utpå vinteren går Gisle over til Sæbol, der det har vært gjestebud om kvelden, kommer seg usett inn i huset, stikker det samme spydet gjennom Torgrim. Øyolv Grå, en god venn av Torgrim, slår alarm og får stengt alle dører, men Gisle har alt kommet seg usett ut og hjem. Tidlig neste morgen kommer Torkjell og Øyolv til Hol med seksti mann. Torkjell får da øye på de snøete skoa til Gisle på golvet, og får sparka dem under senga, ute av syne for Øyolv.
Gisle har lenge vist seg å ha evner som skald, og kveder ofte strofer for å uttrykke egne følelser eller kommentere hendinger. Under ei idrettstevling kveder han en strofe som Tordis tolker som en tilståelse av drapet på mannen. Tordis er i mellomtida blitt gift med Bork, bror til Torgrim, og en dag forteller hun han hva hun har hørt Gisle kvede. Torkjell varsler Gisle om at han nå kan vente seg ufred. Gisle spør broren om hvilken hjelp han kan vente seg av han, og Torkjell svarer at han kan hjelpe så langt som han sjøl ikke kommer opp i vanskeligheter ved det.
Bork reiser sak mot Gisle på Torsnestinget for drapet på Torgrim. Gisle har få og svake talsmenn, og blir dømt fredløs på tinget. Gisle selger nå garden og bygger en ny i den mer avsidesliggende Geirtjovsfjorden. Hit flytter han med Aud og ei halvvoksen fosterdatter. I seks år skifter Gisle mellom å bo på garden og på skjulesteder i utmarka. Han gjør også reiser til høvdinger over hele Island for å be om hjelp og støtte. Men Torgrim Nev har nedkalt den forbannelsen over Gisle at ingen mann på Island skal kunne hjelpe ham, om han aldri så mye ønsker det. Flere ganger oppsøker han broren og ber om hjelp, men han svarer som før. Gisle har ofte drømmer som sier framtida hans. Ei natt drømmer han at han kommer inn i en sal der det brenner sju flammer, og han tolker drømmen slik at de viser hvor mange år han har igjen å leve. I drømmene møter han to kvinner, en skremmende og vond som varsler død, og en mild og god som rår han til å legge av bloting og annen gammel sed og hjelpe fattige, blinde og halte den tida han har att. Oftere og oftere dukker den vonde drømmekvinna opp i blodige drømmer.
Bork gir Øyolv Grå tre hundre i rent sølv for å oppspore Gisle og drepe han. Øyolv setter en mann som kalles Speider-Helge til å utspionere Gisle og finne ut hvor han oppholder seg. Flere ganger klarer Helge å finne Gisle, men hver gang kommer han seg ved dyktighet og snarrådighet unna Øyolv og overmakta.
En vår blir Torkjell brått og uventa hogd ned med sitt eget sverd av den ene av to halvvoksne gutter som kommer bort til han på Torskafjordstinget. De viser seg å være Berg og Helge, sønner av Vestein som er ute etter å hevne far sin. De kommer seg unna, og går i fem dager til de kommer til Aud, tanta. Da hun får høre hva som står på, får hun dem i en fart videre, for Gisle er hjemme, og hun vet at han ikke ville ha tålt å se banemennene til bror sin.
Ved et par høve oppsøker Øyolv Aud i Geirtjovsfjorden og truer og lokker henne til å røpe oppholdsstedet til Gisle. Den andre gangen byr han henne en stor sum penger, og frister henne med at hun kan komme blant folk igjen og bli godt gift, bare hun blir fri Gisle. Aud later til å være interessert og tar imot pengene, for deretter å deise pungen i ansiktet på Øyolv så blodspruten står. Etter hvert som åra går, blir det en allmenn oppfatning i Vestfjordene at Bork og Øyolv høster mer og mer skam ved at de aldri klarer å få has på Gisle.
Med tida blir Gisle mer og mer plaga av vonde drømmer. Ei natt får verken Gisle eller Aud eller fosterdattera sove, og de begir seg alle tre til gjemmestedet hans. Snart hører de stemmer, og det er Øyolv som kommer med fjorten mann. Gisle må ta opp kampen. Øyolv egger Speider-Helge til å gå mot Gisle som førstemann, og Gisle deler mannen i to på midten med sverdet. En annen blir kløvd på langs. Til slutt kommer de til med spydene og får såra Gisle. Når innvollene tyter ut, holder han dem på plass med å stramme til beltet, og kjemper videre. Når Gisle endelig er død, ligger fem av motstanderne igjen på valplassen; to andre dør like etterpå.
Øyolv reiser til Bork og Tordis og melder fra om at oppdraget er fullført. Han roses av Bork, og tilsynelatende også av Tordis. Ved bordet om kvelden tar hun brått sverdet til Øyolv og prøver å kjøre det i magen på han, men råker han bare i låret. Bork får avvæpna henne, og da tar hun ut skilsmisse på stedet.
Etter Gisles død reiser flere av de som hadde vært involvert i hevnen etter drapet på Vestein ut av landet, men blodhevnen er ikke slutt: I en norsk by blir Vesteinssønnene stoppa av en fremmed som spør dem om navnet og hvilken ætt de er av. Når de forteller det, trekker den fremmede sverdet og hogger Berg ned på åpen gate. Det var Are Sursson, yngste bror av Gisle, Torkjell og Tordis. Sagaen slutter med at Aud reiser til Hedeby i Danmark og lar seg kristne.
BTX
BTX er en standard for hovedkort. Men også produsenter av PC-kabinett og annet tilbehør til PC må forholde seg til denne, for å sikre kompatibilitet. Denne standarden ble innført av Intel i 2005, og skulle avløse den foregående standarden ATX.
BTX skiller seg fra forgjengeren blant annet ved økt omtanke for luftsirkulasjon over hovedkortet og dets komponenter, såvel som endret arkitektur på hovedkortet selv. Dette var en nødvendig endring fordi Intels cpu genererte mye varme. Men ved introduksjonen av dual core prosessorer minsket dette problemet, og Intel har nå trukket seg fra videre arbeid med standarden BTX.
Gisle Surssons saga
Teksthistorie
Sagaen er kjent i to versjoner, den eldste er kjent fra håndskriftet AM 556a fra sist på 1400-tallet og i fragment fra håndskriftet AM 445c, som er noe eldre. AM 556a beskrives som den beste teksten, men også denne har noen små tilføyelser som senere skrivere har ført inn i teksten. En yngre versjon er kjent fra papirhåndskrifter fra 1600- og 1700-tallet. I den yngste versjonen er første del utvidet, blant annet med stoff fra norsk historie.
I den eldste, korteste versjonen av sagaen sies det ikke eksplisitt hvem som er Vesteins morder. I den yngre, lengre versjonen sies det eksplitt at det er Torgrim som er drapsmannen, og Torgrim navngis også som drapsmannen i Sagaen om Øyrbyggjene. Anne Holtsmark har imidlertid i en studie over sagaen argumentert for at det er Torkjell som er drapsmannen.
Sagaen er flere ganger oversatt til bokmål, først av P.A. Munch i 1845, sist av Vera Henriksen i 1985. Den er også flere ganger oversatt til nynorsk, først av Georg Grieg i 1905 og sist av Dagfinn Aasen i 1993.
Den islandske filmen Den fredlause (Útlaginn) fra 1981 er basert på sagaen.
Celeron
Celeron er et varemerke innen dataindustrien og refererer til en rekke varianter av x86 mikroprosessorer fra Intel som ble brukt til lavbudsjett-PC-er (personlig datamaskiner). Den regnes som «økonomi»-prosessoren til Intel og utfylte Intels kraftigere (og dyrere) varianter. Intel har gitt varemerket Celeron mottoet; «delivering great quality at an exceptional value» («høy kvalitet til uvanlig pris»). Celeron-prosessorer kan kjøre alle IA-32 dataprogrammer, men har en noe lavere kapasitet sammenlignet med tilsvarende dyrere varianter. For eksempel vil Celeron ofte ha mindre «cache» minne, eller at avanserte prosesseringsfunksjoner er skrudd av. Disse begrensingene har svært variabel innvirkning på ytelse avhengig av bruk. I noen tilfeller er forskjellen nesten ikke merkbar, mens i andre tilfeller er den signifikant dårligere.
Prosessoren ble introdusert i april 1998 og var basert på Pentium II-kjernen. Nyere Celeron-prosessorer har vært basert på Pentium III-, Pentium 4-, Pentium M-, og Core 2 Duo-processorer. Den siste Celeron-prosessoren (januar 2008) var basert på Core 2 Duo (Allendale). Denne arkitekturen inneholder uavhengige prosessorkjerner, men med kun 25% av «cache»-minnet sammenlignet med standard Core 2 Duo prosessorer.
Bakgrunn
Celeron-konseptet ble introdusert som respons på Intels tap av markedsandeler innenfor rimelige prosessorer, da særlig til Cyrix' 6x86, AMDs K6, og IDTs Winchip. På den tiden var Pentium MMX Intels lavprisprosessor, men med sine 233 MHz. var den ikke lengre konkurransedyktig. Selv om de hadde vært mindre risikofylt å satse på en raskere Pentium MMX, fantes det masse Socket 7-baserte prosessorer som enkelt kunne erstatte denne. I stedet satset Intel på en rimelig prosessor som brukte samme sokkel som den nye Pentium II-prosessoren (Slot 1). Strategien var vellykket og Celeron ble på mange måter standard for rimelige PC-er som ikke skulle brukes til eksempelvis som spillmaskiner.
Celeron D
Celeron D er en rimeligere variant av Pentium, med mindre internminne, ofte 128–512 kB. Celeron D-prosessoren er en nyere og bedre utgave av Celeron som er 64 bits finnes idag fra prosessor nummer 310 til 360 som er fra 2,13 til 3,466 GHz disse har 533 mhz hovedkort hastighet disse støtter SSE 2 og 3.
Andreas Frederik Krieger
Andreas Frederik Krieger (født 4. oktober 1817 i Kolbjørnsvik ved Arendal, død 27. september 1893) var en dansk jurist, nasjonalliberal politiker og minister. Han var medlem av den Grundlovgivende Rigsforsamling i 1848 og med i grunnlovsutvalget av 1848. Som finansminister gjennomførte han blant annet den nye myntloven hvor man gikk over til kroner og øre. Han sto også for salget av Marmorkirkens ruiner til C.F. Tietgen i 1874, noe som medførte at han ble stilt for Riksrett i 1877. Han ble frikjent.
Etter at Johanne Luise Heiberg var blitt enke i 1860 knyttet Krieger et nært forhold med henne. De var begge kritikere av Frederik VIIs morganatiske ekteskap med Louise Rasmussen og i private brev til Heiberg beskrev Krieger seg som republikaner.
Kriegers dagbøker og korrespondansen med Heiberg er utgitt i bokform.
Who Am I?
«Who Am I?» er en britisk sang, skrevet av Tony Hatch. Petula Clark spilte inn sangen. Den ble utgitt på singlen Pye 7N17187 i Storbritannia i oktober 1966 og på singlen Warner Bros. i USA 5863. Produsent var Tony Hatch.
Selv om den i stor grad overensstemte med formelen som ble innrettet i Clarks foregående arbeid med Hatch er «Who Am I?» distinkt ved å referere til anliggender i 1960-årenes sosiale bevissthet, særlig letingen etter meningen med livet.
«Who Am I?» bekrefter barokkmoten fra midten av 1960-årene ved at den har cembalo i instrumenteringen.
Norsk versjon
Bente Aaseth har skrevet en norsk tekst. På norsk bærer den tittelen «En verden full av sol».
Listeplasseringer
Petula Clarks versjon nådde en 21.-plass på Billboard Hot 100-listen i slutten av 1966.
Den nådde ikke opp på den britiske Top 50-listen.
Çhiarn Vannin
Çhiarn Vannin (mansk), eller Lord of Mann (engelsk), er en tradisjonell tittel for øya Man som går tilbake til middelalderen og som i dag viser til dronning Elisabeth II av Storbritannia som er øyas formelle eier og overhode. Man er ikke en del av Storbritannia, men underlagt den engelske krone. Man var tidligere i sin historie både selvstendig og underlagt Norge som norsk skattland.
Saint-Louis (region)
Saint-Louis er en av Senegals 14 regioner. Den har et areal på 19,044 km², og grenser til Mauritania i nord, Matam i sørøst og Louga i sørvest. Hovedstad i regionen er byen Saint-Louis. Ved folketellingen i 2013 hadde regionen 908,942 innbyggere.
Çhiarn Vannin
Forholdet til den engelsk krone
Tittelen «Herre av Mann» er ikke korrekt brukt alene. Siden 1399 har kongene og herrene av Mann eksistert i en føydal posisjon som vasseler av den regjerende konge av England, og sluttligen også av Storbritannia, som var den endelige overherre av øya. Denne retten av 'Lord Proprietor' (= «Herre-eier») ble gjeninnsatt til den britiske kronen ved Loven om kjøp av Man av 1765 og derav opphørte tittelen å eksisterte atskilt. Imidlertid av kulturelle og tradisjonelle grunner har tittelen Herre av Mann (med to m'er) fortsatt å bli benyttet. Av disse grunner er den korrekte formelle bruk, som brukt når man løfter glasset til Den kongelig skål, er «The Queen, Lord of Mann», det vil «Dronningen, Herre av Mann».
Saint-Louis (region)
Saint-Louis er delt inn i tre departementer: Dagana, Podor og Saint-Louis.
Çhiarn Vannin
Forholdet til den engelsk krone
Den formelle latinske tittelen er Dominus Manniae.
Liste av herrer av Mann
Merk at opp til år 1504 ble herskeren av Man vanligvis titulert som «Konge av Mann».